**Správa o činnosti misijného klubu SMH v K o b y l á c h za rok 2018**

Činnosť misijného klubu v tomto období bola sprevádzaná predovšetkým pomocou misiám v Afrike. Všetky modlitby našich členov, púte a modlitbové aktivity vo farnosti boli viac zamerané na Pannu Máriu.

 Prvá pomoc bola poskytnutá Jane Pavle Tóthovej v Ghane v hodnote 100 € a sr. Stellamaris Tóthovej v hodnote 50 €.

 Našou veľkou aktivitou bola pomoc pátrovi Humeňanskému na misiách v Rwande a Kamerune so zabezpečením bohoslužobných predmetov /korporálov, purifikátorov, omšových rúch/ a rodina Maceková venovala aj cibórium v hodnote 400 € , finančnou pomocou 500,- € a zakúpením omšových potrieb v hodnote 115,49 €.. Počas pôstu sa už tradične zúčastňujeme zbierky „TEHLIČKA“ , ktorú organizuje SAVIO , ktorá bola v hodnote 670,- €.

 Každoročne prvoprijímajúcim deťom zakupujeme misijné ružence a ináč to nebolo ani v tomto roku v hodnote 11,50 €.

 Pápežské misijné diela košickej arcidiecézy usporadúvajú každoročne vedomostnú súťaž pre žiakov II. Stupňa základných škôl. Tohtoročnej súťaže sa zúčastnili Timea Čechová , Martina Štalmachováa Laura Vojteková, ktoré získali III. miesto a druhé súťažné družstvo Petra a Alexandra Hanišové a Veronika Závodská. Občerstvenie a cestovné na túto akciu, ktorá sa konala v Prešove poskytli členovia misijného klubu v celkovej hodnote 30,00 €.

Aj tohto roku sme sa zapojili do akcie“Boj proti hladu“, ktorú poriadajú „Vincentínky“, aby sme tak pomohli hladujúcich. Pečením a predajom perníčka naše členky sa podieľali na pomoci hladujúcim v Afrike a farníci zakúpením tohto medovníkového srdiečka pomohli v celkovej hodnote 985,- €.

 V Advente pravidelne konáme akciu „Vitamínový cukrík pre Afriku“. Darované cukríky ako aj milodary na poštovné nám každoročne umožňujú zaslať deťom v Afrike cez 45 kg vitamínových cukríkov. Tohto roku sme spolu s cukríkmi zasielali aj rúcha pre duchovných otcov. Poštovné na tieto balíky bolo 338,50,- €. V tomto adventnom období naše členky usporiadali misijný jarmok a výťažok v hodnote 320,- € bol použitý na misie.

 Pomoc v núdzi každoročne uskutočňujeme v čase pred Vianocami: Jednej 2 člennej rodine pomáhame vianočným nákupom v hodnote 45,80 €.

Celý rok sme v modlitbách ale aj hmotnou pomocou mysleli na nášho bohoslovca v Benine Christoffera, ktorý ukončil štúdia na bohosloveckej fakulte a je v pastorácii. Od novembra minulého roka máme nového bohoslovca Pierra, ktorý nastúpil už do druhého ročníka seminára a zbierkou v hodnote 512 € sme prispeli na školné. 88 douhradila farnosť.

Adopciu srdca pre Alicu pokračujeme v tomto projekte a každý rok prispievame sumou 192,- €.

**Celková podpora misijných činností okrem modlitieb a obiet predstavuje 4 017 €.**

Misijný klub Kobyly, Božena Fedorová